Dalajláma XIV.

14. dalajláma (*6. júl 1935, Taktser, Tibet ) vlastným menom Tändzin Gjamccho, je tibetský filozof, najvyšší súčasný predstaviteľ lamaizmu, svetská a duchovná hlava Tibetu, intronizovaný v roku 1950. 

Koncom päťdesiatych rokov vyvrcholila čínska agresia v Tibete a roku 1959 bol spolu so stotisíc krajanmi nútený ujsť pred čínskymi vojskami z Tibetu cez Himaláje do Indie, kde im všetkým bol udelený politický azyl. Jeho exilovým sídlom sa stala Dharmšála.

Cestou nenásilia sa usiluje o zachovanie tibetskej kultúry a o samostatnosť Tibetu z ktorého by rád vytvoril zónu mieru a nenásilia. Vo svetovej politike presadzuje princípy lásky, nenásilia, tolerancie a súcitu. V roku 1989 mu bola udelená Nobelova cena mieru.

V júli 2025 Dalajláma pri príležitosti osláv svojich 90. narodenín potvrdil, že inštitút dalajlámu bude pokračovať aj po jeho smrti. Gaden Phodrang Foundation, nadácia, ktorú založil v roku 2015, bude ako jediná zodpovedať za výber nástupcu.

 Referencie 

 Pozri aj 
 dalajláma

 Iné projekty 


 Externé odkazy 


Kategória:Nositelia Nobelovej ceny za mier
Kategória:Filozofi 20. storočia
Kategória:Dalajlámovia
Kategória:Nositelia Templetonovej ceny
Kategória:Osobnosti na rakúskych poštových známkach
Kategória:Laureáti Ceny Jána Langoša
Kategória:Čestní občania Budapešti